Karel Absolon
<s>Karel Absolon (16. jun 1877. - 6. oktobar 1960.) bio je češki arheolog, geograf, paleontolog i speleolog.</s><s>Rođen je u Boškovicama.</s>

<s>Biografija</s>

<s>Absolon je bio unuk paleontologa JindrichaJindricha Wankela.</s><s>Tokom studija na Karlovom univerzitetu u Pragu počeo je sa speleološkim istraživanjima pećina Moravskog krasa (Moravian Karst).</s><s>Godine 1907. postao je čuvar Moravskog muzeja u Brnu i profesor paleoantropologije na Karlovom univerzitetu u Pragu 1926.</s>

<s>Njegova najpoznatija djela su paleoantropološka otkrića u Dolní Věstonice koja uključuju figuricu Venere.</s><s>On je radio na sistematičnom mapiranju Moravskog krasa, uključujući i Macocha Bezdan i Pekárna, Punkevní i Kateřinská pećine.</s><s>Istraživao je i kraške pećine na Balkanu, Francuskoj i Engleskoj.</s><s>Absolon je bio vrlo vješt u promociji sebe i popularizaciji svojih otkrića kao načina da namami sponzore.</s>

<s>Absolon je umro 6. oktobra 1960. u Brnu.</s><s>Godine 1961. otkrivena je pećina u podnožju planine Maggiore u italijanskim Apuanskim Alpama i dobila je ime po Absolonu.</s>

<s>Karel Absolon u Bosni i Hercegovini</s>

<s>Karel Absolon putovao je u Bosnu i Hercegovinu više puta.</s><s>Prvi put dolazi u septembru 1908., a potom i u oktobru iste godine.</s><s>Na ovim putovanjima su ga pratili negova prva supruga Marie Absolonová i Bedřich Soffer, poznati automobilski trkač iz Brna.</s><s>Tom prilikom istražuje pećine uz rijeku Praču i u blizini planine Bjelašnice.</s><s>U ljeto 1912.</s><s>Absolon u pratnji supruge Marie posjećuje južnu Bosnu.</s><s>Putovali su vozom do Ustiprače i od Ustiprače kočijom uz tok rijeke Drine (mjesta Goražde, Foča, granično selo Grab).</s><s>Planinario je uz dolinu rijeke Sutjeske na planine Lebršnik (1 859 m), Volujak (2 336 m) i Maglić (2 388 m).</s><s>Preko Bileće došli su do Trebinja, te početkom avgusta prvi put posjetili pećinu Vjetrenicu.</s><s>Absolon je planirao opsežno istraživanje velikog dijela Bosne i Hercegovine u ljeto 1914.godine, no nakon atentata u Sarajevu, neplanirano su promijenili cijelu ekspediciju.</s><s>Uspio je posjetiti Zemaljski muzej Bosne i Hercegovine gdje se upoznao s kustosom zoološkog odjela Viktorom Apfelbeckom.</s><s>Iz Sarajeva su otputovali u Popovo polje i smjestili se u selu Zavala odakle su istraživali hidrologiju rijeka ponornica i pećine na bosanskohercegovačko-hrvatskoj granici.</s><s>Opet se vratili u pećinu Vjetrenicu gdje je Absolon 24. jula 1917. otkrio do tada nepoznati dio pećinskog kompleksa „Bijeli saljev“, no dan prije Austro-Ugarska objavljuje rat Srbiji, te su se svi članovi ekspedicije morali evakuirati u Dubrovnik i dalje otputovali za Trst.</s><s>Absolon ponovo dolazi u Bosnu i Hercegovinu i posjećuje Popovo polje u periodu od 13. avgusta do 19. septembra 1918. godine, gdje dovršava ranije započeta istraživanja.</s><s>Potom odlazi u Nevesinsjko polje i započinje istraživanja.</s><s>Prilikom ove posjete, osim pećina istražuje i podzemne rijeke Buna i Bunica južno od Mostara.</s><s>Karel Absolon posjećuje Bosnu i Hercegovinu i 1920. godine, te tom prilikom opet istražuje Nevesinsjko polje, Popovo polje i posjećuje peććinu Vjetrenicu.</s><s>Absolon u avgustu 1922. ponovo dolazi u Bosnu i Hercegovinu te posjećuje Vran planinu (istraživanje glacijala), prolazi uz rijeku Vrbas preko Bugojna, Donjeg Vakufa, Jajca do Banja Luke.</s><s>Prilikom ove putovanja, posjetili su nakratko i Mačkica pećine.</s>

<s>Karel Absolon provodi najsistematičnija naučna istraživanja pećine Vjetrenice u razdoblju od 1912. do 1914. godine i tom prilikom otkriva gotovo sve danas poznate pećinske kanale.</s>

<s>Reference</s>

<s>Češki naučnici
Arheolozi
Paleontolozi
Geografi</s>

